Ευρωπαϊκό Συνέδριο για τις Αδελφοποιήσεις

Rybnik 29 Σεπτεμβρίου – 1 Οκτωβρίου 2011

Κείμενο Τελικής Διακήρυξης
Το Σεπτέμβριο του 2011 πραγματοποιήθηκε στο Rybnik της Πολωνίας και υπό την αιγίδα της Πολωνικής Προεδρίας στην Ευρωπαϊκή Ένωση το συνέδριο για τις αδελφοποιήσεις. 

Στο πλαίσιο της χρηματοπιστωτικής, πολιτικής και κοινωνικής κρίσης, οι προκλήσεις που αντιμετωπίζουν οι πολίτες της Ευρώπης ολοένα και αυξάνονται. Η Ευρώπη για ακόμη μία φορά φαίνεται να αποτελεί τη μοναδική λύση, μέσω της απαραίτητης εξέλιξης της ΕΕ προς την κατεύθυνση μιας ευρύτερης πολιτικής και οικονομικής ενοποίησης και αλληλεγγύης. Η ερώτηση που προκαλείται είναι κατά πόσο οι πολίτες της ΕΕ θα μπορέσουν να δράξουν την ευκαιρία, αντιμετωπίζοντας ουσιαστικά την παρούσα κρίση ως μία ευκαιρία για μεγαλύτερη αλληλεγγύη ή αντίθετα θα αφήσουν το ευρωπαϊκό σχέδιο να εξασθενήσει. 
Στο συνέδριο οι συμμετέχοντες:

· Επαναβεβαίωσαν τη δέσμευσή τους στο Ευρωπαϊκό πρόγραμμα, τόνισαν την πρόοδο που έχει επιτευχθεί και σημείωσαν ότι η ΕΕ έχει πλέον σημαντική επίδραση στις ζωές των ευρωπαίων,

· Ζήτησαν μια ενιαία Ευρώπη, με ένα νέο σύστημα διακυβέρνησης, πολιτικά ενωμένη και ικανή να αντιδρά στις προκλήσεις που αντιμετωπίζουν οι σημερινές κοινωνίες (κοινωνική συνοχή, νεανική απασχόληση, δημογραφικές αλλαγές, κλιματικές αλλαγές, ενέργεια…),

· Ζητούν μία Ευρώπη ανεκτική, πολυπολιτισμική και με σεβασμό στις διαφορές και για το λόγο αυτό ζητούν να συνεχιστεί η διαμόρφωση πολιτικών και δράσεων που θα καταπολεμούν όλες τις μορφές διάκρισης,

· Επιδιώκουν μία Ευρώπη που θα επιδιώκει το διάλογο και για το λόγο αυτό ζητούν την υποστήριξη των αδελφοποιήσεων με χώρες της Ανατολικής και Νότιας Ευρώπης, ώστε να προωθηθεί η κατανόηση ανάμεσα στους πολίτες τους,

· Αναζητούν μία Ευρώπη ενωμένη και ανοιχτή που θα μεταφέρει ένα ισχυρό μήνυμα στον υπόλοιπο κόσμο και θα υπενθυμίζει ότι οι τοπικές και περιφερειακές αρχές κατέχουν πρωταγωνιστικό ρόλο στη μάχη ενάντια στη φτώχεια, τη δικαιοσύνη και την κατασκευή μια καλύτερης δημοκρατικής διακυβέρνησης στον κόσμο,

· Υπογραμμίζουν το ρόλο που έχουν, μέχρι σήμερα, παίξει οι αδελφοποιήσεις και οι συνεργασίες στην ενίσχυση του διαλόγου και των δεσμών φιλίας ανάμεσα στους λαούς, καθώς και στην ευαισθητοποίηση σχετικά με τις διαφορετικές κουλτούρες,

· Καλωσορίζουν την  πρωτοβουλία για τη δημιουργία μιας Ευρωπαϊκής Ακαδημίας για τις τοπικές και περιφερειακές αρχές με σκοπό τη διάχυση των καλών πρακτικών, την υποστήριξη των τοπικών και περιφερειακών αρχών, τη βελτίωση των, σε τοπικό και περιφερειακό επίπεδο, παρεχόμενων υπηρεσιών και την καλύτερη συμμετοχή των πολιτών,

· Υπογραμμίζουν την αποτελεσματικότητα της συνεργασίας ανάμεσα στα διάφορα επίπεδα διακυβέρνησης και ζητούν από την ΕΕ να ενισχύσει τις προσπάθειες προς την κατεύθυνση αυτή, 

· Ζητούν την ουσιαστικότερη αναγνώριση από τις εθνικές αρχές και την ΕΕ του ρόλου των αδελφοποιήσεων και των συνεργασιών.

Το παρόν αποτελεί περίληψη τη Τελικής Διακήρυξης του Ευρωπαϊκού Συνεδρίου, που πραγματοποιήθηκε στο Rybnik της Πολωνίας τον Σεπτέμβριο του 2011. Ολόκληρο το αγγλικό κείμενο της Διακήρυξης υπάρχει και στον ιστότοπο της ΚΕΔΕ

